Blaze7451/Wiki-th-20250601 huggingface dataset:
ICD-10 บทที่ 22: รหัสเพื่อวัตถุประสงค์พิเศษ

เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล

**U00-U99 รหัสเพื่อวัตถุประสงค์พิเศษ**

**(U00-U49) รหัสที่กำหนดชั่วคราวสำหรับโรคใหม่ที่สาเหตุยังไม่แน่นอน**
 (00) กลุ่มอาการทางเดินหายใจเฉียบพลันรุนแรง (ซารส์)
** (00) กลุ่มอาการทางเดินหายใจเฉียบพลันรุนแรง ไม่ระบุรายละเอียด- (00) รหัสโรคสำหรับกรณีฉุกเฉิน
** (00) Vaping-related disorder
** (00) โรคติดเชื้อไวรัสโคโรนา 2019 (COVID-19), ยืนยันผลทางห้องปฏิบัติการ
** (00) โรคติดเชื้อไวรัสโคโรนา 2019 (COVID-19), ไม่ยืนยันผลทางห้องปฏิบัติการ

**(U80-U89) เชื่อแบคทีเรียที่ดื้อยาปฏิชีวนะ**
 (80) เชื้อดื้อยาเพนิซิลลินและยาปฏิชีวนะที่สัมพันธ์กัน
** (80) เชื้อดื้อยาเพนิซิลลิน
** (80) เชื้อดื้อยาเมทิซิลลิน
** (80) เชื้อดื้อยาปฏิชีวนะอื่นที่สัมพันธ์กับเพนิซิลลิน- (80) เชื้อดื้อยาแวนโคไมซินและยาปฏิชีวนะที่สัมพันธ์กัน
** (80) เชื้อดื้อยาแวนโคไมซิน
** (80) เชื้อดื้อยาปฏิชีวนะอื่นที่สัมพันธ์กับแวนโคไมซิน- (80) เชื้อดื้อยาปฏิชีวนะหลายชนิด- (80) เชื้อดื้อยาปฏิชีวนะอื่นและที่ไม่ระบุรายละเอียด
** (80) เชื้อดื้อยาปฏิชีวนะอื่นที่ระบุรายละเอียดชนิดเดียว
** (80) เชื้อดื้อยาปฏิชีวนะที่ไม่ระบุรายละเอียด

**ดูเพิ่ม**
 รายการอาการในรหัส ICD-10- บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง

**แหล่งข้อมูลอื่น**
  ICD-10-TM Online บัญชีจำแนกโรคระหว่างประเทศ ฉบับประเทศไทย
หมวดหมู่:บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
ฟังก์ชันขั้นบันได

ตัวอย่างกราฟของฟังก์ชันขั้นบันได (เส้นสีแดง)
ฟังก์ชันขั้นบันได คือฟังก์ชันบนจำนวนจริงซึ่งเกิดจากการรวมกันระหว่างฟังก์ชันคงตัวจากโดเมนที่แบ่งออกเป็นช่วงหลายช่วง กราฟของฟังก์ชันจะมีลักษณะเป็นส่วนของเส้นตรงหรือรังสีในแนวราบเป็นท่อน ๆ ตามช่วง ในระดับความสูงต่างกัน

**นิยาม**
ฟังก์ชัน f : R → R จะเรียกว่าฟังก์ชันขั้นบันได ถ้าฟังก์ชัน f สามารถเขียนให้อยู่ในรูปแบบนี้ได้
: สำหรับทุกจำนวนจริง x
เมื่อ n ≥ 0, αi เป็นจำนวนจริง (ค่าคงตัว), Ai คือช่วงต่าง ๆ และ χA คือฟังก์ชันบ่งชี้ (indicator function) ของช่วง A นั่นคือ
:
ในนิยามเช่นนี้ ช่วง Ai ต่าง ๆ จะต้องมีสมบัติที่สมมติขึ้นสองประการดังนี้
# ช่วงต่าง ๆ จะต้องไม่มีส่วนร่วมต่อกัน นั่นคือ Ai ∩ Aj = ∅ โดยที่ i ≠ j
# ยูเนียนของช่วงทุกช่วง คือเซตจำนวนจริงทั้งเซต นั่นคือ ∪i Ai = R
ในกรณีที่สมบัติของฟังก์ชันเริ่มต้นไม่เป็นไปตามข้อสันนิษฐาน เช่นช่วงซ้อนกัน หรือยูเนียนแล้วแต่ไม่ครบเซตจำนวนจริง เราอาจเลือกช่วงใหม่ที่เทียบเท่าอันทำให้มีสมบัติดังกล่าวได้ ตัวอย่างเช่น กำหนดให้ฟังก์ชันขั้นบันไดนี้
:
สามารถเขียนใหม่ได้เป็น
:
ซึ่งผลลัพธ์จากฟังก์ชันจะยังคงเหมือนเดิม

**ตัวอย่าง**
กราฟของฟังก์ชันเฮฟวีไซด์
กราฟของฟังก์ชันสี่เหลี่ยมมุมฉาก- ฟังก์ชันคงตัวเป็นตัวอย่างอย่างง่ายของฟังก์ชันขั้นบันได ซึ่งประกอบด้วยช่วงเพียงช่วงเดียวคือ A0 = R- ฟังก์ชันเฮฟวีไซด์ (Heaviside function) เป็นฟังก์ชันขั้นบันไดหนึ่งที่สำคัญ เป็นแนวคิดทางคณิตศาสตร์ที่อยู่เบื้องหลังการทดสอบสัญญาณไฟฟ้า เช่นที่ใช้ในการตอบสนองขั้นบันไดของระบบพลวัต- ฟังก์ชันสี่เหลี่ยมมุมฉาก (rectangular function) ซึ่งเป็นฟังก์ชันรถตู้แบบบรรทัดฐาน (normalized boxcar function) เป็นอีกตัวอย่างหนึ่งของฟังก์ชันขั้นบันได ใช้เพื่อเป็นแบบจำลองของพัลส์หนึ่งหน่วย

**ในทางตรงข้าม**
 ฟังก์ชันภาคจำนวนเต็ม ไม่ถือว่าเป็นฟังก์ชันขั้นบันไดตามนิยามที่ระบุในบทความนี้ เพราะมีจำนวนช่วงขั้นเป็นอนันต์ (n → ∞) ไม่เป็นจำนวนจำกัด

**สมบัติ**
 ผลรวมและผลคูณของฟังก์ชันขั้นบันไดสองฟังก์ชัน จะให้ผลเป็นฟังก์ชันขั้นบันไดอีกฟังก์ชันหนึ่ง และผลคูณของฟังก์ชันขั้นบันไดกับจำนวนคงตัวก็ยังคงเป็นฟังก์ชันขั้นบันได จากกรณีทั้งสองทำให้ฟังก์ชันขั้นบันไดก่อร่างพีชคณิตขึ้นมาเหนือจำนวนจริง- ฟังก์ชันขั้นบันไดมีจำนวนช่วงเป็นจำนวนจำกัดเท่านั้น ถ้าช่วง Ai ต่าง ๆ ซึ่ง i = 0, 1, …, n ตามนิยามข้างต้นไม่ทับซ้อนซึ่งกันและกัน และยูเนียนของช่วงทั้งหมดเป็นจำนวนจริง จะได้ว่า f (x) = αi สำหรับทุกค่าของ x ∈ Ai- ปริพันธ์เลอเบกของฟังก์ชันขั้นบันได  คือ  เมื่อ  คือความยาวของช่วง A และในกรณีนี้เราสมมติว่าช่วง Ai ทั้งหมดมีความยาวจำกัด ข้อเท็จจริงคือความเท่ากันนี้สามารถใช้เป็นขั้นตอนแรกในการหาปริพันธ์เลอเบก 

**อ้างอิง**
หมวดหมู่:ฟังก์ชันพิเศษมูลฐาน
ไพเรทส์ออฟเดอะแคริบเบียน

ไพเรทส์ออฟเดอะแคริบเบียน (italic=yes) เป็นภาพยนตร์ชุดแนวผจญภัย อำนวยการสร้างโดยเจอร์รี่ บรัคไฮเมอร์ โดยอิงจากสวนสนุก ไพเรทส์ออฟเดอะแคริบเบียน ของวอลต์ ดิสนีย์ ภาพยนตร์มีเนื้อเรื่องเกี่ยวกับผจญภัยของโจรสลัดที่ผสมผสานความเป็นแฟนตาซี ตัวละครหลักได้แก่ กัปตันแจ็ก สแปร์โรว์ (รับบทโดย จอห์นนี เดปป์), วิล เทอร์เนอร์ (รับบทโดย ออร์แลนโด บลูม) และเอลิซาเบธ สวอนน์ (รับบทโดย คีร์รา ไนท์ลีย์) ภาพยนตร์ภาคแรกของชุดคือ คืนชีพกองทัพโจรสลัดสยองโลก ออกฉายเมื่อวันที่ 9 กรกฎาคม พ.ศ. 2546 หลังจากภาพยนตร์ภาคแรกประสบความสำเร็จเป็นอย่างสูง วอลต์ดิสนีย์พิกเจอส์จึงได้ผลิตภาคต่ออันได้แก่ สงครามปีศาจโจรสลัดสยองโลก ออกฉายหลังจากภาคแรก 3 ปีเมื่อวันที่ 7 กรกฎาคม พ.ศ. 2549, ผจญภัยล่าโจรสลัดสุดขอบโลก ออกฉายเมื่อวันที่ 24 พฤษภาคม พ.ศ. 2550 และ ผจญภัยล่าสายน้ำอมฤตสุดขอบโลก ออกฉายเมื่อวันที่ 20 พฤษภาคม พ.ศ. 2554
ภาคที่ห้า สงครามแค้นโจรสลัดไร้ชีพ (Pirates of the Caribbean: Dead Men Tell No Tales) ออกฉายเมื่อวันที่ 26 พฤษภาคม พ.ศ. 2560

**ภาพยนตร์**

**คืนชีพกองทัพโจรสลัดสยองโลก**
เอลิซาเบธ สวอนน์ สูกสาวของข้าหลวงแห่งพอร์ตรอยัล ถูกลูกเรือของเรือแบล็กเพิร์ลนำโดยกัปตันเฮกเตอร์ บาร์บอสซ่าลักพาตัวไป วิล เทอร์เนอร์ เพื่อนตั้งแต่สมัยเด็กของเอลิซาเบธจึงได้ทำการชักชวนกัปตันแจ็ก สแปร์โรว์ ร่วมมือกับเขาในการพาตัวเอลิซาเบธกลับคืนมา 

**สงครามปีศาจโจรสลัดสยองโลก**
ลอร์ด คัตเลอร์ เบ็คเก็ตต์ ผู้แทนของบริษัทการค้าอีสต์อีนเดีย ได้นำหมายจับมาแสดงเพื่อจับกุม วิล เอลิซาเบธ และเจมส์ นอริงตัน ในข้อหาร่วมกันปล่อยตัวแจ็ค สแปร์โรว์ แต่ลอร์ดเบ็คเก็ตต์ได้ยื่นข้อเสนอให้วิลไปตามหาแจ็กแล้วนำเข็มทิศวิเศษของแจ็กมาให้เขา ขณะเดียวกัน แจ็ก สแปร์โรว์ ก็พยายามหลบหนีหนี้เลือดที่ติดค้างไว้กับเดวี่ โจนส์

**ผจญภัยล่าโจรสลัดสุดขอบโลก**
ลอร์ด คัตเลอร์ เบ็คเก็ตต์ควบคุมเหนือเดวี่ โจนส์และเรือฟลายอิ้งดัตซ์แมน และเริ่มการกวาดล้างเหล่าโจรสลัดอย่างจริงจัง วิล เทอร์เนอร์และเหล่าลูกเรือของเรือแบล็คเพิร์ลต้องการจะต่อสู้กับบริษัทอีสต์อีนเดียเทรดดิ้งกัมปะนีจึงได้เดินทางไปช่วยเหลือแจ็ก สแปร์โรว์จากก้นทะเล เพราะแจ็กเป็นหนึ่งในเก้าเจ้าโจรสลัดที่มีเหรียญ 8 เรียลโบราณ เพื่อการเรียกตัวเทพธิดาแห่งท้องทะเลให้ช่วยเหลือพวกเขา

**ผจญภัยล่าสายน้ำอมฤตสุดขอบโลก**
เรื่องราวของการตามหาน้ำพุแห่งวัยเยาว์ในตำนาน มีส่วนผสมของมนต์ดำวูดู, ซอมบี้, ศาสตราจาร์ยแขนเดียวและบรรดาผู้คนในยุคโบราณที่เคยมีชีวิตอยู่จริง เช่น นักสำรวจชาวสเปน Juan Ponce de Leon และ เคราดำ (Blackbeard) โจรสลัดที่น่าสะพรึงกลัว

**สงครามแค้นโจรสลัดไร้ชีพ**
กัปตันแจ๊กอยู่ในยุคตกต่ำ ความเชื่อมั่นในลูกเรือเป็นศูนย์ และศัตรูเก่าแก่อย่าง "กัปตันอามันโด ซาลาซาร์"(คาเบียร์ บาร์เดน) กลับมาจากคำสาปในสามเหลี่ยมปีศาจ โดยมีจิตมุ่งหมายล้างแค้นมายังแจ็ก ในขณะเดียวกับคู่ปรับตลอดกาลอย่าง "กัปตันบาร์บอสซ่า" ที่เรืองอำนาจจนตั้งตัวเป็นบริษัทค้าขายและมีกองเรือเป็นของตัวเอง ต้องถูกแย่งชิงอำนาจโดยเรือมฤตยู "ไซเลนท์แมรี่" ส่วน " เฮนรี่ เทอร์เนอร์" ลูกชายของวิลและอลิซาเบธต้องค้นหา "ตรีศูลของโพไซดอน" ซึ่งจะใช้ลบล้างคำสาปแห่งทะเลปลดปล่อยวิลผู้ถูกสาปไว้กับเรือฟลายอิ้ง ดัดซ์แมน 

**ตัวแสดงหลัก**

**อ้างอิง**

**แหล่งข้อมูลอื่น**
 เว็บไซต์ทางการ
*Pirates of the Caribbean
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ดิสนีย์
หมวดหมู่:ภาพยนตร์แนวผจญภัย
หมวดหมู่:ภาพยนตร์แนวแฟนตาซี
หมวดหมู่:ภาพยนตร์แนวต่อสู้
หมวดหมู่:ภาพยนตร์แนวตลก
หมวดหมู่:ภาพยนตร์โจรสลัด
ริตชี แบล็กมอร์

ริชาร์ด ฮิว "ริตชี" แบล็กมอร์ (Richard Hugh "Ritchie" Blackmore) เกิดเมื่อวันที่ 14 เมษายน ค.ศ. 1945 เป็นนักกีตาร์ นักดนตรีชาวอังกฤษ เป็นสมาชิกผู้ก่อตั้งวงฮาร์ดร็อก ดีปเพอร์เพิล และเรนโบว์ เขาออกจากวงดีปเพอร์เพิลในปี 1993 เนื่องจากความขัดแย้งระหว่างแบล็กมอร์และเอียน วงที่เขาทำขึ้นใหม่คือวงที่ได้รับอิทธิพลเรอเนสซองซ์ที่ชื่อ แบล็กมอร์สไนต์
โดยมีภรรยาเป็นนักร้องนำ
แบล็กมอร์ติอยู่อันดับ 55 ในการจัดอันดับของโรลลิงสโตนในหัวข้อ 100 นักกีตาร์ที่ยอดเยี่ยมที่สุดตลอดกาล

**อ้างอิง**
หมวดหมู่:นักดนตรีชาวอังกฤษ
หมวดหมู่:นักกีตาร์
หมวดหมู่:บุคคลจากเทศมณฑลซัมเมอร์เซต
หมวดหมู่:ชาวอังกฤษในสหรัฐ
หม่อมราชวงศ์สดศรี ปันยารชุน

หม่อมราชวงศ์สดศรี ปันยารชุน (นามเดิม หม่อมราชวงศ์สดศรีสุริยา จักรพันธุ์; 21 กรกฎาคม พ.ศ. 2479 - 20 พฤศจิกายน พ.ศ. 2566) ภริยาของอานันท์ ปันยารชุน อดีตนายกรัฐมนตรีคนที่ 18 ของไทยและอดีตประธานกรรมการมูลนิธิวัฒนธรรมไทย-อเมริกัน

**ประวัติ**
หม่อมราชวงศ์สดศรี ปันยารชุน เกิดเมื่อวันที่ 21 กรกฎาคม พ.ศ. 2479 โดยมีชื่อเดิมว่า หม่อมราชวงศ์สดศรีสุริยา จักรพันธุ์ เป็นธิดาของพลโท หม่อมเจ้าคัสตาวัส จักรพันธุ์ (พระโอรสในพระเจ้าวรวงศ์เธอ กรมหมื่นอนุวัตน์จาตุรนต์ ประสูติแต่หม่อมหวน จักรพันธุ์ ณ อยุธยา) กับหม่อมเจ้าทิตยาทรงกลด รพีพัฒน์ (พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่ หม่อมอ่อน รพีพัฒน์ ณ อยุธยา) เกิดเมื่อวันที่ 21 กรกฎาคม พ.ศ. 2479 มีพี่น้องร่วมบิดามารดาเดียวกัน คือ- หม่อมราชวงศ์กทลี สุนทรสิงคาล สมรสกับ พันตำรวจเอก วสิฐ สุนทรสิงคาล อดีตรองผู้บังคับการอำนวยการกองบัญชาการตำรวจสอบสวนกลาง- หม่อมราชวงศ์ตราจักร จักรพันธุ์ อดีตกรรมการบริษัทธนาคารเอเซีย สมรสกับอรวรรณ จักรพันธุ์ ณ อยุธยา (สกุลเดิม ตันตยาวนารถ)
หม่อมราชวงศ์สดศรี ปันยารชุน เป็นลื่อในพระบาทสมเด็จพระจอมเกล้าเจ้าอยู่หัว เป็นพระปนัดดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และเป็นพระนัดดาในพระเจ้าวรวงศ์เธอ กรมหมื่นอนุวัตรจาตุรนต์
หม่อมราชวงศ์สดศรี ปันยารชุน สมรสกับอานันท์ ปันยารชุน มีธิดา 2 คน คือ
# นันดา ไกรฤกษ์ สมรสกับไกรทิพย์ ไกรฤกษ์ ประธานกรรมการบริษัท เพซ ดีเวลลอปเมนท์ คอร์ปอเรชั่น จำกัด (มหาชน) (บุตรพูนเพิ่ม ไกรฤกษ์ อดีตเลขาธิการสำนักพระราชวัง)
# ดารณี เจริญรัชต์ภาคย์ สมรสกับ ดร.ชัชวิน เจริญรัชต์ภาคย์ กรรมการ ธนาคารกรุงเทพ (บุตรศาสตราจารย์ นาวาเอก ดร.เจริญ เจริญรัชต์ภาคย์ ร.น. อดีตปลัดกระทรวงคมนาคม กับท่านผู้หญิงสมศรี เจริญรัชต์ภาคย์)
หม่อมราชวงศ์สดศรี ปันยารชุน จบการศึกษาปริญญาตรีจากคณะอักษรศาสตร์ จุฬาลงกรณ์มหาวิทยาลัย และสำเร็จการศึกษาระดับปริญญาโท สาขาสังคมวิทยา จากมหาวิทยาลัยแคลิฟอร์เนีย ลอสแองเจลิส ประเทศสหรัฐอเมริกา
หม่อมราชวงศ์สดศรี ปันยารชุนเสียชีวิตเมื่อวันที่ 20 พฤศจิกายน พ.ศ. 2566 สิริอายุรวม 87 ปี
วันที่ 2 มีนาคม พ.ศ. 2567 เวลา 17.09 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ หม่อมราชวงศ์สดศรี ปันยารชุน ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**ลำดับสาแหรก**

**อ้างอิง**
หมวดหมู่:หม่อมราชวงศ์
หมวดหมู่:คุณหญิง
หมวดหมู่:ราชสกุลรพีพัฒน์
หมวดหมู่:ราชสกุลจักรพันธุ์
หมวดหมู่:ราชสกุลเสนีวงศ์
หมวดหมู่:สกุลปันยารชุน
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อิโต คาโมทาโร่

อิโต คาโมทาโร่ (Itou Kamotarou) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

**ข้อมูลตัวละคร**
อิโต คาโมทาโร่ เป็นเสนาธิการแห่งชินเซ็นงุมิ คู่แข่งคนหนึ่งของฮิจิคาตะ โทชิโร่ ทั้งอิโต้และฮิจิคาตะต้องต่างปณิธานว่าจะสังหารอีกฝ่ายให้ได้ในสักวัน 
ต่อมาภายหลังอิโตได้ทรยศต่อชินเซ็นงุมิโดยไปเข้าด้วยกับกองทหารอสุราจากการเกลี้ยกล่อมของทากาสุงิ ชินสุเกะ และร่วมมือกับคาวาคามิ บันไซ นักดาบกองทหารอสุราในการวางแผนสังหารคอนโด้ อิซาโอะ ผู้เป็นหัวหน้าแห่งชินเซ็นงุมิ โดยเริ่มจากการยุยงให้คอนโด้ปลดฮิจิคาตะจากการเป็นรองหัวหน้าของชินเซ็นงุมิ โดยมีข้อหาจากพฤติกรรมที่ไม่ปฏิบัติตามกฎหลักของชินเซ้นงุมิ อันเนื่องมาจากเพราะฮิจิคาตะต้องคำสาปดาบภูตจนกลายเป็นโอทาคุ จากนั้นจึงหลอกคอนโด้ไปขึ้นรถไฟและจึงล้อมคอนโด้เพื่อสังหาร แต่โอคิตะเข้าขัดขวาง ประกอบกับฮิจิคาตะ กินโทกิ และนักรับจ้างสารพัดได้มาร่วมสมทบอีกแรง แผนการยึดอำนาจชินเซ็นงุมิจึงไม่สำเร็จ ตัวอิโตเองกลับถูกกองทหารอสุราหักหลัง แต่คอนโด้และชินเซ็นงุมิได้ช่วยชีวิตอิโตเอาไว้ 
อิโตได้รับบาดเจ็บปางตายจากการทรยศของกองทหารอสุรา คอนโด้ไม่ต้องการให้อิโตตายในฐานะผู้ทรยศ แต่ตายในฐานะซามูไรและเพื่อนพ้องของชินเซ็นงุมิ จึงให้อิโตประลองดาบกับฮิจิคาตะ อิโตได้ถูกฮิจิคาตะฟันเสียชีวิต

**อ้างอิง**

**ดูเพิ่ม**
 กินทามะ
en:List of Gin Tama characters #Kamotaro Itou
หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
ทีอาร์เอ็นเอ

ไฟล์:TRNA-Phe yeast.svg|thumb|250px|tRNA_phe ในยีสต์
ทีอาร์เอ็นเอ หรือ อาร์เอ็นเอถ่ายโอน (transfer RNA; tRNA) เป็นอาร์เอ็นเอขนาดเล็ก ประมาณ 74-95 นิวคลีโอไทด์ มีหน้าที่นำกรดอะมิโนที่จำเพาะเข้ามาต่อเป็นสายพอลิเพปไทด์ที่ไรโบโซมระหว่างการแปลรหัส กรดอะมิโนจับกับปลาย 3' การสร้างพันธะเพปไทด์อาศัยการทำงานของ aminoacyl tRNA synthetase มีบริเวณที่มีเบสสามเบสเรียกแอนติโคดอนซึ่งจะจับกับโคดอนหรือรหัสพันธุกรรมบน mRNA tRNA แต่ละชนิดจะจับกับกรดอะมิโนตัวเดียวเท่านั้น แต่รหัสพันธุกรรมอาจจะมีหลายรหัสที่กำหนดกรดอะมิโนตัวเดียวกัน

**แหล่งข้อมูลอื่น**
  tRNAdb (updated and completely restructured version of Spritzls tRNA compilation) date=2011-07-19 -  original Sprinzl tRNA compilation date=2010-09-29 -  tRNA link to heart disease and stroke-  GtRNAdb: Collection of tRNAs identified from complete genomes-  Molecule of the Month date=2009-10-27   © RCSB Protein Data Bank date=2007-02-05 :
**  Transfer RNA date=2010-11-12 
**  Aminoacyl-tRNA Synthetases date=2010-01-16 
**  Elongation Factors date=2011-03-16 
หมวดหมู่:อาร์เอ็นเอ
หมวดหมู่:ออร์แกเนลล์
มัตสึไดระ คาทาคุริโกะ

มัตสึไดระ คาทาคุริโกะ (Matsudaira Katakuriko) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

**ข้อมูลตัวละคร**
มัตสึไดระ คาทาคุริโกะ เป็นผู้บัญชาการตำรวจแห่งชาติญี่ปุ่น เป็นผู้ที่คอยค้ำจุนและสนับสนุนกองกำลังตำรวจชินเซ็นงุมิ เหล่าชินเซ้นงุมิล้วนเรียกเขาว่า ป๋า ปรากฏตัวครั้งแรกเมื่อตอนที่มัตสึไดระไปเรียกตัวคอนโด้ให้ไปพบกับเท็นโดนชู
มัตสึไดระมีนิสัยชอบใช้ความรุนแรงในการตัดสินปัญหาและมักไม่สนใจความเสียหายที่อาจเกิดขึ้น จนได้รับฉายาว่าเทพวิบัติ เมื่อครั้งเอเลี่ยนขนาดยักษ์กำลังเล่นงานหอบังคับการของเอโดะ มัตสึไดระกดยิงปืนใหญ่ใส่หอบังคับการโดนไม่สนใจพวกของกินโทกิที่ยังติดอยู่กับเอเลี่ยน ทำให้ร่างของเอเลี่ยนกระจุยไป แต่พวกของกินโทกิปลอดภัยเพราะอุมิโบซุพ่อของคางุระช่วยเอาไว้
มัตสึไดระมีนิสัยหวงลูกสาวที่ชื่อคุริโกะมาก ถ้ามีชายคนใดมาจีบคุริโกะ หากตัวมัตสึไดระไม่ชอบใจก็จะพยายามสังหารชายคนนั้น มีอยู่ครั้งหนึ่งที่มัตสึไดระถึงกับเรียกคอนโด้ ฮิจิคาตะ และโอคิตะมาช่วยเหลือในการกำจัดชิจิเบะ ชายที่กำลังออกเดทกับคุริโกะ แต่ฮิจิคาตะกลับไม่ร่วมมือและยังขัดขวางอีกด้วย
มัตสึไดระยังชอบเที่ยวกลางคืน เป็นที่รู้จักในหมู่สาวนักดื่มในนาม มัตจัง

**การปรากฏตัวบนปก**
มัตสึไดระปรากฏตัวบนหน้าปกของหนังสือการ์ตูนกินทามะ เล่มที่ 16 และยังปรากฏตัวบนสันปกของหนังสือการ์ตูนกินทามะเล่มที่ 17

**อ้างอิง**

**ดูเพิ่ม**
 กินทามะ
en:List of Gin Tama characters #Katakuriko Matsudaira
หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
ไรโบไซม์

โครงสร้างของ hammerhead ribozyme
ไรโบไซม์ (ribozyme มาจาก ribonucleic acid enzyme) หรือ RNA enzyme หรือ catalytic RNA) เป็นอาร์เอ็นเอที่เร่งปฏิกิริยาเคมีได้ ไรโบไซม์ตามธรรมชาติส่วนใหญ่จะเร่งปฏิกิริยาไฮโดรไลซิสของพันธะฟอสโฟไดเอสเทอร์ของตนเอง หรือของอาร์เอ็นเอ แต่ในไรโบโซมจะเร่งปฏิกิริยา aminotransferase ได้ด้วย
การศึกษาเกี่ยวกับกำเนิดของสิ่งมีชีวิต มีการผลิตไรโบไซม์ในห้องปฏิบัติการ สามารถเร่งปฏิกิริยาการสังเคราะห์ตัวเองได้ ในสภาวะเฉพาะ เช่น RNA polymerase การกลายพันธุ์และการคัดเลือกทำให้สามารถคัดเลือกและปรับปรุงสายพันธุ์ “Round-18" polymerase ribozyme ตั้งแต่ พ.ศ. 2544 "B6.61" สามารถเติม 20 นิวคลีโอไทด์ ต่อจากไพรเมอร์ ภายใน 24 ชั่วโมง จนกระทั่งมีการสลายพันธะฟอสโฟไดเอสเทอร์ของตนเอง ไรโบไซม์บางชนิดมีบทบาทสำคัญในการรักษา ใช้เป็นไบโอเซนเซอร์ หรือมีบทบาททางด้านการศึกษาจีโนมและการค้นพบยีน

**แหล่งข้อมูลอื่น**
  Ribozyme structures and mechanisms-  Directed evolution of nucleic acid enzymes.-  De novo synthesis and development of an RNA enzyme date=2008-04-05 
หมวดหมู่:ตัวเร่งปฏิกิริยา
หมวดหมู่:เมแทบอลิซึม
หมวดหมู่:อาร์เอ็นเอ
หมวดหมู่:ออร์แกเนลล์
หมวดหมู่:โมเลกุลชีวภาพ
ตู้สาขาโทรศัพท์

ตู้สาขาโทรศัพท์ หรือ พีบีเอกซ์ (PBX ย่อมาจาก Private Branch Exchange) เป็นระบบชุมสายโทรศัพท์ย่อย ทำให้ภายในบริษัทหรือหน่วยงานนั้นมีเบอร์โทรศัพท์ (เบอร์ต่อ หรือเบอร์ภายใน) เป็นของตนเองใช้โทรติดต่อกัน นอกจากนี้เบอร์โทรศัพท์เหล่านั้น สามารถติดต่อไปยังระบบโทรศัพท์ภายนอกหรือชุมสายโทรศัพท์ภายนอก ที่เรียกว่า PSTN (Public Switched Telephone Network) ได้
PBX บางครั้งใช้คำว่า PABX (Private Automatic Branch Exchange) แทนก็ได้
PBX แบบ digital หรือ IP-PBX มีจำนวนการติดตั้งเพิ่มสูงขึ้นอย่างรวดเร็ว และคงจะเป็น PBX มาตรฐานในอนาคตอันใกล้ ทำจากเครื่องคอมพิวเตอร์ และติดตั้งโปรแกรมควบคุมระบบโทรศัพท์ (PBX software)
PBX แบบ analog หรือแบบดั้งเดิม มีจำนวนใช้งานมากที่สุดในปัจจุบัน แต่ความนิยมกำลังลดลงอย่างรวดเร็ว และคงจะเลิกใช้ในที่สุด

**ดูเพิ่ม**

**บทความที่เกี่ยวข้อง**
 VoIP- IP-PBX- Asterisk-  PABX Blog-  ANALOG PABX-  DIGITAL PABX date=2016-03-04 -  IP PBX date=2016-03-04 -  VoIP PBX date=2016-03-04 

**อ้างอิง**
หมวดหมู่:โทรศัพท์
แพตสเตเดียม

แพตสเตเดียม หรือชื่อเดิมคือ สนามกีฬาการท่าเรือแห่งประเทศไทย ตั้งอยู่ใน เขตคลองเตย กรุงเทพมหานคร ปัจจุบันเป็นใช้เป็นสนามเหย้าของทีม การท่าเรือ มีความจุ 8,000 ที่นั่ง

**ประวัติ**
แพตสเตเดียมเริ่มก่อสร้างพร้อมกับการก่อตั้งทีมเมื่อปี 2510 โดยหน้าตาสนามนั้นเดิมเป็นสนามฟุตบอล (ไม่มีลู่วิ่ง) ซึ่งเหมือนสนามทีโอที, ลีโอสเตเดียม และธันเดอร์โดมที่เป็นสนามบอลเก่าแก่ โดยอัฒจันทร์ด้านแรกที่เรียกว่าโซน A สร้างสูงจึงทำให้ไม่ค่อยน่าชมการแข่งขันสักเท่าไหร่ เนื่องจากว่าการก่อสร้างต้องการให้ชั้นล่างเป็นฟิตเนส และห้องนักข่าว
แพตสเตเดียมเริ่มการต่อเติมขยายสนามครั้งแรกเมื่อปี 2552 โดยขยายตรงที่นั่งตรงข้ามที่เรียกว่าโซน C ขยายที่นั่งด้านซ้ายจากอัฒจันทร์หลักเรียกว่าโซน B และขยายอีกครั้งเมื่อปี 2554 โดยขยายโซน C ขึ้นไปอีกชั้น กับ โซนขวามือของโซน A คือโซน D

**ที่นั่ง**
โซน A (main stand) เป็นอัฒจันทร์มีหลังคาทิศใต้เฉียงตะวันตก โดยหากมองจากสนามด้านซ้ายมือเป็นที่นั่งเจ้าบ้านและขวามือเป็นที่นั่งทีมเยือน โดยทีมเยือนที่มาดูการท่าเรือไทยมีมากสุดคือ บุรีรัมย์กฟภ, เมืองทอง และ ชลบุรี ตามลำดับ แฟนบอลเจ้าบ้านจะโดนแดดในช่วงแรกของการแข่งขัน เป็นตั๋วยืนทั้งสิ้นมีแปดชั้นที่นั่งจุได้เจ้าบ้านและทีมเยือนข้างละประมาณ 1,500 คน รวมเป็นประมาณ 3,000 คน
โซน B อัฒจันทร์ทิศตะวันตก เป็นตั๋วยืนทั้งสิ้น มีความสูงทั้งหมดสิบสองชั้นจุคนได้ประมาณ 1,200 คน โซนนี้ไม่โดนแดดเพราะว่าตึกเอสเอสพีสองบังแดดใว้
โซน C (สิงห์โซน c.พันธุ์ดุ) อัฒจันทร์ทิศเหนือเฉียงตะวันออก ชั้นล่างเป็นตั๋วนั่งแต่ทุกคนจะยืนบนเก้าอี้มีแปดชั้นเก้าอี้ และ ชั้นบนเป็นตั๋วยืนมีแปดชั้นเก้าอี้ โซนนี้โดนแดดและจะมีคนดูมากสุดเพราะอยู่ติดสนามสุด ตรงหน้าสนามหลักจะมีแก๊งค์ครอบครัว "จักขุประสาท" และเพื่อน ๆ มาดักนั่งดูทุกนัดเจ้าบ้าน ความจุรวมประมาณ 5,000 คน
โซน D อัฒจันทร์ทิศตะวันออก เป็นตั๋วนั่งมีเก้าอี้มีแปดชั้นเก้าอี้ความจุรวมประมาณ 800 คน
แพตสเตเดียมไม่มีที่นั่งตรงมุมซึ่งในไทยลีกมีสโมสรเดียวที่สนามมีที่นั่งมุมคือเมืองทองยามาฮ่าสเตเดียม แพตสเตเดียมเคยมีผู้ชมมากที่สุดคือคู่ที่เจอบุรีรัมย์กฟภเมื่อวันที่ 25 ก.ย. 11 จำนวนคนทั้งสิ้น 6,916 คน

**อ้างอิง**
  Thai Port F.C. date=2011-07-16 

**แหล่งข้อมูลอื่น**
  THAI PREMIER LEAGUE 2011 date=2012-01-15 
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในกรุงเทพมหานคร
หมวดหมู่:สิ่งก่อสร้างตั้งแต่ พ.ศ. 2510
หมวดหมู่:สนามกีฬาที่สร้างเสร็จในปี พ.ศ. 2510
หมวดหมู่:ก่อตั้งในจังหวัดพระนครในปี พ.ศ. 2510
อธิกรณสมถะ

อธิกรณสมถะ การทำอธิกรณ์ให้สงบระงับ หมายถึง วิธีระงับอธิกรณ์ตามพระธรรมวินัย 7 อย่าง คือ
#สัมมุขาวินัย ตัดสินในที่พร้อมหน้าทั้ง โจทย์และจำเลยพร้อมพยาน ตามพยานหลักฐาน
#สติวินัย  ถือสติเป็นหลัก การยกเลิกความผิดเพราะเป็นพระอรหันต์หรืออริยบุคคลที่จะไม่ทำผิดวินัยในข้อนั้นได้
#อมูฬหวินัย ผู้หายจากเป็นบ้า การเลิกความผิดเพราะผู้กระทำผิดนั้นวิกลจริตหรือเป็นบ้า
#ปฏิญญาตกรณะ  ทำตามที่รับ การตัดสินตามการยอมรับผิด คำสารภาพของผู้กระทำผิด
#ตัสสปาปิยสิกา  ลงโทษแก่ผู้ผิดที่ไม่รับ การลงโทษพยานผู้ที่ไม่ยอมพูดในการสอบสวนของคณะสงฆ์
#เยภุยยสิกา  การตัดสินตามมติเสียงข้างมาก
#ติณวัตถารกะ  ดุจกลบไว้ด้วยหญ้า วิธีประณีประนอม การตัดสินยกฟ้อง เลิกแล้วต่อกัน(ในกรณีทะเลาะกัน)

**อ้างอิง**
พระวินัยปิฎก เล่ม ๓ ภิกขุณี วิภังค์ - อธิกรณสมถกัณฑ์ที่สุด
หมวดหมู่:ศาสนาพุทธ
กูดเกิลส์โกแบด

"กูดเกิลส์โกแบด" คือซิงเกิลแรกของวงโคบราสตาร์ชิป วงดนตรีป๊อปชาวอเมริกันจากอัลบั้ม ฮอตเมสส์ โดยได้ขับร้องร่วมกับเลห์ตัน มีสเตอร์ โดยออกจำหน่ายผ่านทางไอทูนส์เมื่อวันที่ 11 พฤษภาคม พ.ศ. 2552 ในวันที่ 8 พฤษภาคม พ.ศ. 2552 เพลง "กูดเกิลส์โกแบด" ขึ้นชาร์ตวิทยุครั้งแรกในชาร์ต KIIS-FM ในช่วง Ryan Seacrest's show เกป ซาพอร์ตากล่าว
เพลงนี้ควบคุมการผลิตโดยคารา ดิโอกัวร์ดิและเควิน รูดอล์ฟ คณะกรรมการในรายการ อเมริกันไอดอล
เพลงนี้ประสบความสำเร็จอย่างสูงในสหรัฐอเมริกา โดยขึ้นอันดับที่ 7 ในชาร์ต บิลบอร์ดฮอต 100 และยังเปิดทางวิทยุอย่างบ่อยครั้งในแคนาดา โดยขึ้นชาร์ตสูงสุดในอันดับที่ 21 ในชาร์ตแคนาเดียนฮอต 30" ในวันที่ 25 กรกฎาคม พ.ศ. 2552 และยังได้เปิดผ่านวิทยุช่องเรดิโอวันในสหราชอาณาจักรเมื่อเดือนกันยายน พ.ศ. 2552 เลห์ตัน มีสเตอร์กล่าวว่าเพลงนี้ได้นำมาใช้ประกอบในละครชุด แสบใสไฮโซ กับตัวละคร แบลร์ วอลดอร์ฟที่เธอแสดง มีใช้ประกอบในตอน "เดอะเฟรชแมน" เพลงนี้ยังได้นำมาใช้กับละครของกรีซในเรื่อง Friend or Foe? อีกด้วย

**อ้างอิง**
หมวดหมู่:เพลงของโคบราสตาร์ชิป
หมวดหมู่:ซิงเกิลในปี พ.ศ. 2552
แม่แบบ:ลำดับผลงานดนตรี/doc

=== วิธีใช้: กล่องข้อมูล อัลบั้ม**
สำหรับการใช้ร่วมกับ กล่องข้อมูล อัลบั้ม ให้เติมข้อมูลด้านล่างต่อไปนี้ในช่อง "Misc = " ดังตัวอย่าง:

**Type (ประเภท)**
ในช่อง Type ให้เติมประเภทของอัลบั้มโดยสามารถดูได้จากโค้ดด้านล่างนี้ ชนิดของอัลบั้มที่คุณเลือกจะมีความสัมพันธ์กับวิกิลิงก์ ถ้าคุณไม่ทราบว่าอัลบั้มที่คุณเขียนนั้นเป็นอัลบั้มชนิดใดในตัวเลือกด้านล่างต่อไปนี้ให้เว้นว่างไว้

**วิธีใช้: กล่องข้อมูล ซิงเกิล**
สำหรับการใช้ร่วมกับ กล่องข้อมูล ซิงเกิล ให้เติมข้อมูลด้านล่างต่อไปนี้ในช่อง "Misc = " ดังตัวอย่าง:
วิกิพีเดีย:สภากาแฟ/อภิปราย/กามิกาเซ่เรดิโอ?

อันเนื่องมาจากบทความกามิกาเซ่เรดิโอ ผมได้สอบถามไปทั้ง hi5 และ facebook ของ ส.ส.ท. (ทีวีไทย) แล้ว ทางทีมงานยืนยันว่าไม่มีโครงการร่วมกับอาร์เอสในการตั้งสถานีวิทยุแต่อย่างใด ในนโยบายข้อสองของ ส.ส.ท. ก็ระบุไว้ชัดเจนว่า "มุ่งดำเนินการอย่างปราศจากอคติทางการเมืองและผลประโยชน์เชิงพาณิชย์ และยึดถือผลประโยชน์สาธารณะเป็นสำคัญ
" ส.ส.ท. จะกล้าแหกกฎโดยเอานักร้อง (?) กามิกาเซ่มาจัดรายการวิทยุเหรอครับ ขอให้ช่วยตรวจสอบด้วยว่าเป็นการสร้างข่าวเท็จหรือไม่ และจะดำเนินการต่อไปอย่างไร --~phenoCALYPSE~ 22:22, 16 พฤศจิกายน 2552 (ICT)
ผมเซิร์ชคำว่า กามิกาเซ่เรดิโอ ในเซิร์ชเอ็นจินไม่เจอ แต่ถ้าเซิร์ชคำว่า kamikaze radio จึงจะเจอ โดยมีหลายเว็บไซต์ที่กล่าวถึงดังกล่าว มีการถกกันในเว็บบอร์ดพันธุ์ทิพย์ด้วยครับ ในเว็บบอร์ดมีการตั้งข้อสังเกตต่างๆอื่นๆ นอกเหนือจากที่คุณผู้ตั้งประเด็นได้กล่าวมาแล้ว ทั้งหมดนี้ยิ่งทำให้ผมเชื่อมากยิ่งขึ้น ในตอนนี้ ว่า น่าจะเป็นข่าวลวงครับ --AU58AVGT4LK 23:53, 16 พฤศจิกายน 2552
: ประเด็นสำคัญที่เป็นประโยชน์สำหรับการอภิปรายในวิกิพีเดียอาจมีเพียงว่า 'กามิกาเซ่เรดิโอผ่านวิกิพีเดีย:เงื่อนไขในการนับว่าเป็นสารานุกรมหรือไม่?' ถ้ายังยืนยันไม่ได้ว่ามีตัวตนหรือไม่  คงตอบง่ายๆ ว่าไม่ผ่านเงื่อนไขการเป็นสารานุกรมตั้งแต่ต้นแล้ว ลบบทความและยุติการอภิปรายได้เลยครับ ส่วนเรื่องอื่นๆ ไปต่อในพันทิปหรือเว็บบอร์ดอื่นๆ อีกทีครับ --taweethaも 06:50, 17 พฤศจิกายน 2552 (ICT)
:: เห็นด้วยว่าควรลบ เนื่องจาก จากหน้า วิกิพีเดีย:เงื่อนไขในการนับว่าเป็นสารานุกรม หัวข้อสื่อ รายการโทรทัศน์ รายการยังไม่มีเลยครับ ถึงมีก็ต้องพิจารณาว่า มีชื่อเสียงขนาดไหน มีการออกอากาศยาวนานขนาดไหน แต่นี่ยังกำกวมอยู่ ยังไม่ได้ออกอากาศเลย --Sry85 10:47, 17 พฤศจิกายน 2552 (ICT)
::: ลบแล้วตามที่ว่ามา หากมีจริง และมีการออกอากาศ ค่อยว่ากันอีกที  --taweethaも 11:16, 17 พฤศจิกายน 2552 (ICT)
:: ขอบคุณที่ช่วยชี้แนะครับ --AU58AVGT4LK 13:03, 17 พฤศจิกายน 2552 (ICT)
:: ส.ส.ท.เป็นสื่อสาธารณะที่ไม่แสวงหาผลกำไร ดังนั้นข่าวที่บอกว่าส.ส.ท.จับมือกับRS เปิดคลื่นใหม่อาจไม่เป็นความจริง 20 พฤศจิกายน 2552
โรมีโอ มิลเลอร์

เพอร์ซี โรมีโอ มิลเลอร์ จูเนียร์ (Percy Romeo Miller, Jr.) เกิดเมื่อวันที่ 19 สิงหาคม ค.ศ. 1989 ในนิวออร์ลีนส์ รัฐลุยเซียนา เป็นที่รู้จักในชื่อ โรมีโอ (Romeo) เป็นคนบันเทิงชาวอเมริกัน นักแสดงและนักบาสเกตบอล เขาเป็นบุตรชายของบุคคลสำคัญวงการบันเทิงและนักธุรกิจ มาสเตอร์พี และเป็นหลานชายของ ซี-เมอร์เดอร์ และซิลก์เดอะช็อกเกอร์ เขามีผลงานสตูดิโออัลบั้ม 6 ชุดและ 2 อัลบั้มรวมเพลง เขาเข้าเรียนโรงเรียนไฮสคูลเบเวอร์ลีฮิลส์ ในเบเวอร์ลีฮิลส์ รัฐแคลิฟอร์เนีย เขาได้รับทุนนักกีฬาในการเล่นบาสเกตบอลให้กับมหาวิทยาลัยเซาเทิร์นแคลิฟอร์เนีย ที่เขาอยู่ในทีมบาสเกตบอลนี้

**อ้างอิง**
หมวดหมู่:นักแสดงเด็กชาวอเมริกัน
หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:คริสต์ศาสนิกชนนิกายคาทอลิกชาวอเมริกัน
หมวดหมู่:นักบาสเกตบอลชาวอเมริกัน
หมวดหมู่:บุคคลที่เกิดในปี พ.ศ. 2532
หมวดหมู่:บุคคลจากนิวออร์ลีนส์
พอปวิลอีตอิตเซลฟ์

พอปวิลอีตอิตเซลฟ์ (Pop Will Eat Itself) เป็นวงดนตรีจากประเทศอังกฤษ ก่อตั้งวงในเมืองสเตาร์บริดจ์ เวสต์มิดแลนส์ ในประเทศอังกฤษ ตั้งแต่ปี 1986

**ผลงาน**

**อัลบั้ม**
 Box Frenzy (1987)- Now for a Feast! (1988)- This Is the Day...This Is the Hour...This Is This! (1989) UK #24- Cure for Sanity (1990) (expanded reissue in 1991) UK #33- The Looks or the Lifestyle? (1992) UK #15- Weird's Bar and Grill (Live) (1993) UK #44- 16 Different Flavours of Hell (Best of) (1993) UK #73- Dos Dedos Mis Amigos (1994) UK #11- Two Fingers My Friends! (1995) UK #25- Wise Up Suckers (BMG best of) (1996)- The Radio 1 Sessions 1986-87 (1997)- PWEI Product 1986-1994 (Anthology) (2002)- Reformation: Nottingham Rock City 20.01.05 (2005)- Reformation: Birmingham Carling Academy 22.01.05 (2005)- Reformation: Birmingham Carling Academy 23.01.05 (2005)- Reformation: London Shepherds Bush Empire 24.01.05 (2005)- Reformation: London Shepherds Bush Empire 25.01.05 (2005)- The Best Of (2008)

**อีพี**
 2000 Light Ales from Home (1986) under the name 'Wild And Wandering'- The Poppies Say GRRrrr! (1986)- Poppiecock (1986)- Very Metal Noise Pollution (1989) UK #45- Amalgamation (1994)

**ซิงเกิล**

**อ้างอิง**

**แหล่งข้อมูลอื่น**
 Pop Will Eat Itself official sitefix-attempted=yes - Photos from the 2005 Reformation tour date=2008-06-26 - The Designers Republic
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2529
เลตอิตบี (เพลง)

"เลตอิตบี" (Let It Be) เป็นเพลงของวงเดอะบีตเทิลส์ ออกเป็นซิงเกิลเมื่อเดือนมีนาคม ค.ศ. 1970 เป็นเพลงในอัลบั้ม เลตอิตบี ถึงแม้ว่าเพลงจะมีการระบุว่าเขียนโดย เลนนอน-แม็กคาร์ตนีย์ แต่จริงแล้วพอล แม็กคาร์ตนีย์เป็นผู้แต่งแต่เพียงผู้เดียว
ซิงเกิลติดอันดับ 1 ในสหรัฐอเมริกา ออสเตรเลีย อิตาลี นอร์เวย์ สวิตเซอร์แลนด์ และอันดับ 2 ในสหราชอาณาจักร ถือเป็นซิงเกิลสุดท้ายของวงเดอะบีตเทิลส์ขณะที่เป็นยังรวมวงกันอยู่อย่างเป็นทางการ ซึ่งทั้งอัลบั้ม เลตอิตบี และซิงเกิล "เดอะลองแอนด์ไวน์ดิงโรด" ออกภายหลังที่พอล แม็กคาร์ตนีย์ประกาศแยกวงแล้ว

**อ้างอิง**
หมวดหมู่:ซิงเกิลในปี พ.ศ. 2553
หมวดหมู่:เพลงของเดอะบีตเทิลส์
หมวดหมู่:ซิงเกิลในปี พ.ศ. 2513
หมวดหมู่:ซิงเกิลในปี พ.ศ. 2530
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
ฮอตเอ็นโคลด์

"ฮอตเอ็นโคลด์" (Hot N Cold) เป็นเพลงของนักร้องอเมริกัน เคที เพร์รี เพลงเขียนโดยเพร์รี ดร.ลู้ก และแมกซ์ มาร์ติน และโปรดิวซ์โดย ดร.ลู้ก และเบนนี บลังโก จากสตูดิโออัลบั้มชุดที่สอง วันออฟเดอะบอยส์ (ค.ศ. 2008) เพลงออกจำหน่ายเป็นซิงเกิลที่สองในวันที่ 9 กันยายน ค.ศ. 2008 เนื้อเพลงพูดถึงความสัมพันธ์รักใคร่ที่ไม่มั่นคงอันเกิดจากคนรักมีอารมณ์แปรปรวน
เพลงได้รับคำชมจากนักวิจารณ์ ขึ้นอันดับ 3 บนชาร์ตบิลบอร์ดฮอต 100 กลายเป็นเพลงที่ติดสามอันดับแรกเป็นเพลงที่สองติดต่อกัน หลังจากซิงเกิล "ไอคิสด์อะเกิร์ล" เพลงยังติดห้าอันดับแรกในสหราชอาณาจักร ออสเตรเลีย ไอร์แลนด์ และนิวซีแลนด์ และติดอันดับหนึ่งในฟินแลนด์ เยอรมนี แคนาดา นอร์เวย์ สเปน และเดนมาร์ก ปัจจุบัน เพลง "ฮอตเอ็นโคลด์" ขายได้มากกว่า 6 ล้านดิจิทัลดาวน์โหลดทั่วโลก ทำให้เป็นหนึ่งในเพลงที่ขายดีที่สุดทั่วโลก และเป็นหนึ่งในเพลงที่ทำยอดขายสูงสุดของเพร์รีจนถึงปัจจุบัน
ในการส่งเสริมเพลง "ฮอตเอ็นโคลด์" เพร์รีแสดงสดในรายการ ทูเดย์ ทางช่องเอ็นบีซี เธอยังร้องเพลงนี้ในงานประกาศรางวัลเอ็มทีวียุโรปมิวสิกอวอร์ด ปี ค.ศ. 2008 ที่เธอเป็นพิธีกรด้วย มิวสิกวิดีโอกำกับโดย อลัน เฟอร์กูสัน ปล่อยวันที่ 1 ตุลาคม ค.ศ. 2008 นำเสนอเพร์รีที่เป็นเจ้าสาวกำลังแต่งงานกับคู่หมั้น ที่ฝันกลางวันว่าเพร์รีตามล่าเขาหลังจากเขาหนีไปจากโบสถ์ มิวสิกวิดีโอได้เข้าชิงรางวัลแกรมมีสาขา Best Female Pop Vocal Performance ในงานประกาศรางวัลแกรมมีครั้งที่ 52 เพร์รียังแสดงเพลงนี้ในทัวร์คอนเสิร์ต เฮลโลคิตตีทัวร์ แคลิฟอร์เนียดรีมส์ทัวร์ และพริสแมติกเวิลด์ทัวร์

**ชาร์ตและการรับรอง**

**ชาร์ตประจำสัปดาห์**

**ชาร์ตประจำปี**

**ชาร์ตประจำทศวรรษ**

**ยอดขายและการรับรอง**

**อ้างอิง**

**แหล่งข้อมูลอื่น**
 hot-n-cold
หมวดหมู่:เพลงของเคที เพร์รี
หมวดหมู่:ซิงเกิลในปี พ.ศ. 2551
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในประเทศเดนมาร์ก
หมวดหมู่:ซิงเกิลอันดับ 1 ในประเทศนอร์เวย์
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในประเทศเยอรมนี
หมวดหมู่:ซิงเกิลอันดับ 1 ในประเทศสวิตเซอร์แลนด์
หมวดหมู่:เพลงที่ประพันธ์คำร้องโดยเคที เพร์รี
จูดาสพรีสต์

จูดาส พรีสต์ (Judas Priest) เป็นวงเฮฟวีเมทัลอังกฤษ จากเวสต์บรอมวิช ก่อตั้งวงในปี ค.ศ. 1969 มีสมาชิกหลักประกอบด้วย เอียน ฮิล (มือเบส), ร็อบ ฮาลฟอร์ด (ร้อง) , เกลนน ทิปตัน (กีตาร์) และ เค.เค. ดาวนิง (กีตาร์) วงเปลี่ยนมือกลองอยู่หลายครั้ง จนถึงสกอตต์ ทราวิสที่รับตำแหน่งนี้ตั้งแต่ปี ค.ศ. 1989 พวกเขายังถูกเอ่ยถึงว่าเป็นอิทธิพลให้กับวงดนตรีและดนตรีเฮฟวีเมทัลอื่นหลายวง และจากความโด่งดังของวงจึงได้รับฉายาว่า "Metal Gods" ซึ่งมาจากชื่อเพลงของพวกเขาด้วย พวกเขามีผลงานขายอัลบั้มได้มากกว่า 35 ล้านชุดทั่วโลก

**ผลงานอัลบั้ม**
 Rocka Rolla (1974)- Sad Wings of Destiny (1976)- Sin After Sin (1977)- Stained Class (1978)- Killing Machine/Hell Bent for Leather (1978)- British Steel (1980)- Point of Entry (1981)- Screaming for Vengeance (1982)- Defenders of the Faith (1984)- Turbo (1986)- Ram It Down (1988)- Painkiller (1990)- Jugulator (1997)- Demolition (2001)- Angel of Retribution (2005)- Nostradamus (2008)- Redeemer of Souls (2014)- Firepower (2018)- Invincible Shield (2024)

**อ้างอิง**

**แหล่งข้อมูลอื่น**
  Judas Priest - Official website
หมวดหมู่:กลุ่มดนตรีเฮฟวีเมทัลสัญชาติอังกฤษ
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2512
แม่แบบ:เหตุการณ์ปัจจุบัน/2552 พฤศจิกายน 24

* สมัคร สุนทรเวช อดีตนายกรัฐมนตรีของไทย ถึงแก่อนิจกรรมด้วยโรคมะเร็งที่โรงพยาบาลบำรุงราษฎร์ กรุงเทพฯ เมื่อเวลา 08.48 น.  (ทีวีไทย)  (ASTVผู้จัดการออนไลน์)
}
วิกิพีเดีย:เสนอบทความคัดสรร/ประเทศไทย/กรุ 2

=== ประเทศไทย**
ประเทศไทย ถูกเสนอเมื่อ 26 มีนาคม พ.ศ. 2553 และจะได้รับการพิจารณาภายในวันที่ 9 เมษายน พ.ศ. 2553
 เสนอชื่อโดย Pitt
สนับสนุน 
#
#
คัดค้าน
#
#
เสนอแนะการปรับปรุง
# ขาดหัวข้อ ประชากร --Sry85 20:44, 27 มีนาคม 2553 (ICT)
# ควรเพิ่มลิงก์และหัวข้อตามในวิกิพีเดียภาษาอังกฤษ ซึ่งมีการเพิ่มหัวข้อใหม่ขึ้นมา --Horus | พูดคุย 20:52, 27 มีนาคม 2553 (ICT)
เทศบาลเมืองเมืองแกนพัฒนา

เทศบาลเมืองเมืองแกนพัฒนา เป็นองค์กรปกครองส่วนท้องถิ่นประเภทเทศบาลเมือง ตั้งอยู่บริเวณทิศตะวันออกของอำเภอแม่แตง จังหวัดเชียงใหม่ ห่างจากตัวอำเภอแม่แตง 8 กิโลเมตร และห่างจากเทศบาลนครเชียงใหม่ ไปทางทิศเหนือประมาณ 48 กิโลเมตร ตามทางหลวงหมายเลข 107 สถาพพื้นที่โดยทั่วไปของตัวชุมชนเป็นพื้นที่ราบระหว่างเทือกเขาและที่ราบลุ่มแม่น้ำปิง
เทศบาลเมืองเมืองแกนพัฒนา มีชื่อเสียงเป็นที่รู้จักมากขึ้นจากการจัดงานส่งเสริมการท่องเที่ยวเทศกาล "หนาวนี้ที่เมืองแกน" ได้รับความสนใจจากนักท่องเที่ยวจำนวนมาก โดยเฉพาะทุ่งดอกไม้เมืองหนาวนานาพันธุ์

**ประวัติ**
เทศบาลเมืองเมืองแกนพัฒนา แรกจัดตั้งมีฐานะเป็นสุขาภิบาลเมืองแกนพัฒนา และได้รับการยกฐานะเป็นเทศบาลตำบลเมืองแกนพัฒนาตามราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 ต่อมาเมื่อวันที่ 19 มีนาคม พ.ศ. 2550 จึงได้รับการยกฐานะอีกครั้งเป็นเทศบาลเมืองเมืองแกนพัฒนาจนถึงปัจจุบัน

**อาณาเขต**
 ทิศเหนือ ติดต่อกับท้องที่องค์การบริหารส่วนตำบลอินทขิล อำเภอแม่แตง- ทิศใต้ ติดต่อกับท้องที่องค์การบริหารส่วนตำบลแม่หอพระ อำเภอแม่แตง- ทิศตะวันออก ติดต่อกับท้องที่องค์การบริหารส่วนตำบลแม่หอพระ และองค์การบริหารส่วนตำบลบ้านเป้า อำเภอแม่แตง- ทิศตะวันตก ติดต่อกับท้องที่องค์การบริหารส่วนตำบลอินทขิล อำเภอแม่แตง

**เขตการปกครองและประชากร**
มีเขตการปกครองครอบคลุม 2 ตำบล คือตำบลช่อแล รวม 6 หมู่บ้าน และตำบลอินทขิล รวม 10 หมู่บ้าน ตั้งแต่หมู่ที่ 1– หมู่ที่ 11  (ยกเว้นหมู่ที่ 9) ครอบคลุมพื้นที่ประมาณ 24 ตารางกิโลเมตร (15,000 ไร่)
จำนวนประชาชนในเขตเทศบาลเมืองเมืองแกนพัฒนา ณ เดือนธันวาคม พ.ศ. 2560 มีจำนวน 12,971 คน แยกเป็นชาย 6,199 คน หญิง 6,772 คน ความหนาแน่นของประชากรประมาณ 540.46 คนต่อตารางกิโลเมตร จำนวนบ้าน 5,529 หลังคาเรือน

**โครงสร้างพื้นฐาน**

**การศึกษา**
สถานศึกษาในเขตเทศบาลเมืองเมืองแกนพัฒนามีดังนี้
สังกัดสำนักงานคณะกรรมการการศึกษาขั้นพื้นฐาน- โรงเรียนป่าจี้วังแดงวิทยา- โรงเรียนบ้านปง- โรงเรียนชุมชนวัดช่อแล- โรงเรียนวัดหนองออน- โรงเรียนอนุบาลสานสายใยรัก เทศบาลเมืองเมืองแกนพัฒนา

**การสาธารณสุข**
ภายในเทศบาลเมืองเมืองแกนพัฒนามีสถานพยาบาลดังนี้
# สถานีอนามัย จำนวน 2 แห่ง
# คลินิกเอกชน จำนวน 2 แห่ง

**อ้างอิง**

**ดูเพิ่ม**
 เขื่อนแม่งัดสมบูรณ์ชล- วัดเด่นสะหลีศรีเมืองแกน

**แหล่งข้อมูลอื่น**
  เทศบาลเมืองเมืองแกนพัฒนา
เมืองแกนพัฒนา
เมืองแกนพัฒนา
วิกิพีเดีย:ศาลาชุมชน/อภิปราย/โครงการสร้างบทความโดยนักศึกษาในวันที่ 26 พ.ย.

ได้รับฝากเรื่องมานะครับ โดยในวันพฤหัสบดีที่ 26 พ.ย.นี้ จะมีการเรียนการสอนโดยใช้วิกิ ให้นักศึกษาร่วมกันสร้างบทความเกี่ยวกับข้อมูลชุมชน โดยวิชานี้จะมีสอนสองช่วง คือ ช่วงเช้าและช่วงบ่าย จากนักศึกษา คณะสถาปัตยกรรมศาสตร์ มหาวิทยาลัยรังสิต ประมาณ 150 คน เลยคิดว่าในวันนั้นอาจมีการแก้ไขจากผู้ใช้ใหม่หลายคน ซึ่งอาจจะมีข้อผิดพลาดได้ง่าย เลยฝากชาววิกิพีเดียที่มีเวลา อาจเข้ามาช่วยกันปรับแก้ ให้เป็นแนววิกิพีเดียมากขึ้นครับ หรือถ้าอันไหนดูไม่เหมาะจะเป็นสารานุกรมอาจช่วยกันปรับแก้ข้อความและรูปแบบครับให้เหมาะเป็นสารานุกรม --Manop | พูดคุย - (irc) 11:54, 17 พฤศจิกายน 2552 (ICT)
รับทราบครับท่าน --Mda 21:37, 17 พฤศจิกายน 2552 (ICT)
รับทราบครับ--Azoma
รับทราบครับท่าน--พุทธพร ส่องศรี 17:49, 20 พฤศจิกายน 2552 (ICT)
Yes,Sir --โจ ชิเงรุ 21:39, 25 พฤศจิกายน 2552 (ICT)
ท่านที่จะแก้ไข ลองดู หมู่บ้านคุ้งตะเภา (บทความคุณภาพ) ไว้พิจารณาเป็นต้นแบบในการปรับปรุงบทความชุมชนด้วยครับ บทความจะได้เป็นไปในแนวทางเดียวกัน --link=User:Tmd    ผู้ใช้Tmd | พูดคุย 14:56, 26 พฤศจิกายน 2552 (ICT)
ขอบคุณค่ะ จะลองใช้หน้าทดลองเขียนก่อนนะคะ ใช้ทุกหน้าเลยค่ะ --Toutou 22:56, 25 พฤศจิกายน 2552 (ICT)
: ชุมชนที่นักศึกษาจะมาเขียนเป็นบทความมีดังต่อไปนี้่ค่ะ
# ต.บางปลา อ.บางพลี จ.สมุทรปราการ
# หมู่บ้านหนองพังพวย ต.หนองโสน อ.เลาขวัญ จ.กาญจนบุรี
# อ.เดิมบางนางบวช จ.สุพรรณบุรี
# อ.พิมาย จ.นครราชสีมา
# หมู่บ้านหัวโกรก จ.สระบุรี
# ต.บางใบไม้ อ.เมือง จ.สุราษฏร์ธานี
# ต.อัมพวา อ.อัมพวา จ.สมุทรสงคราม
# หมู่บ้านไม้ขาว ต.ไม้ขาว อ.ถลาง จ.ภูเก็ต
# ต.ตะขบ อ.ปักธงชัย จ.นครราชสีมา
# เกาะสีชัง อ.ศรีราชา จ.ชลบุรี
# บ้านทรัพย์ไพรวัลย์ ต.แก่งโสภา อ.วังทอง จ.พิษณุโลก
# ต.ป่าตอง อ.กะทู้ จ.ภูเก็ต
# ต.ซับตะเคียน  อ.ชัยบาดาล   จ.ลพบุรี
# บ้านสะแกซึง ต.เกาะโพธิ์ อ.ปากพลี จ.นครนายก
# ต.ขนงพระ อ.ปากช่อง จ.นครราชสีมา
# เกาะเสม็ด ต.บางเพ อ.เมือง จ.ระยอง
# อ.ตาคลี จ.นครสวรรค์
:: สังเกตว่ามีผู้ใช้ชื่อมี RSU นำหน้า มาแก้ไขจำนวนหนึ่ง โดนบล็อกไปแล้วก็มี ไม่ทราบว่าหลังจากวันดังกล่าวแล้ว จะมีการดำเนินการต่อเนื่องอย่างไรหรือไม่ครับ ? --taweethaも 06:02, 27 พฤศจิกายน 2552
โสภณ ซารัมย์

โสภณ ซารัมย์ (เกิด 31 มีนาคม พ.ศ. 2502) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดบุรีรัมย์ สังกัดพรรคภูมิใจไทย ประธานคณะกรรมาธิการศึกษาธิการในสภาผู้แทนราษฎรไทย ชุดที่ 26 ประธานมูลนิธิอาณัตพณ ซารัมย์ และอดีตรัฐมนตรีว่าการกระทรวงคมนาคม ในรัฐบาลอภิสิทธิ์ เวชชาชีวะ

**ประวัติ**
โสภณ เกิดเมื่อวันที่ 31 มีนาคม พ.ศ. 2502 ที่บ้านหนองเก้าข่า ตำบลเมืองแฝก อำเภอลำปลายมาศ จังหวัดบุรีรัมย์ เป็นบุตร กำนันสนั่น ซารัมย์ ด้านครอบครัวสมรสกับนางอารีญาภรณ์ ซารัมย์ นายกเทศมนตรีเทศบาลตำบลลำปลายมาศ มีบุตร 3 คน ได้แก่นายอาณัตพณ ซารัมย์ อดีตสมาชิกสภาองค์การบริหารส่วนจังหวัดบุรีรัมย์
สำเร็จการศึกษาครุศาสตรบัณฑิต สาขาการประถมศึกษาจากวิทยาลัยครูบุรีรัมย์ มีพี่ชายหนึ่งคนได้แก่ สมบูรณ์ ซารัมย์ สมาชิกสภาผู้แทนราษฎรจังหวัดบุรีรัมย์
ภายหลังบุตรชายเสียชีวิตได้ก่อตั้งมูลนิธิขึ้นและดำรงตำแหน่งประธานมูลนิธิอาณัตพณ ซารัมย์ (ลูกเติ้ง)

**งานการเมือง**
โสภณได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ใน พ.ศ. 2544 ในนามพรรคชาติไทย และการเลือกตั้งใน พ.ศ. 2548 โสภณได้รับการเลือกตั้งในนามพรรคไทยรักไทย และพรรคพลังประชาชน ในการเลือกตั้ง พ.ศ. 2550 ภายหลังการยุบพรรคพลังประชาชน โสภณซึ่งเป็นคนใกล้ชิดของเนวิน ชิดชอบ จึงได้ย้ายมาสังกัดพรรคภูมิใจไทย ใน พ.ศ. 2553 เคยเป็นประธานคณะกรรมาธิการคมนาคมในสภาผู้แทนราษฎรไทย ชุดที่ 25 รัฐบาลพลเอกประยุทธ์ จันทร์โอชา ปัจจุบันดำรงตำแหน่งเป็นประธานคณะกรรมาธิการศึกษาธิการในสภาผู้แทนราษฎรไทย ชุดที่ 26 รัฐบาลเศรษฐา ทวีสิน

**ดำรงตำแหน่งรัฐมนตรี**
โสภณ ซารัมย์ ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์ และในการร่วมรัฐบาลของนายอภิสิทธิ์  เวชชาชีวะ ได้รับตำแหน่ง รัฐมนตรีว่าการกระทรวงคมนาคม
ในการอภิปรายไม่ไว้วางใจรัฐมนตรี พ.ศ. 2553 เมื่อวันที่ 31 พฤษภาคม และ 1 มิถุนายน พ.ศ. 2553 มีรัฐมนตรีจำนวน 5 คนที่ถูกอภิปราย ซึ่งนายโสภณ ซารัมย์ ก็เป็นรัฐมนตรีที่ฝ่ายค้านเสนอญัตติอภิปรายเช่นกัน โดยการอภิปรายไม่ไว้วางใจนายโสภณในครั้งนี้ มุ่งเน้นที่เรื่องการทุจริตการก่อสร้างโครงการรถไฟฟ้า ช่วงบางซื่อ-บางใหญ่ (สายสีม่วง) วงเงินลงทุน 36,055 ล้านบาท เนื่องจากนายโสภณได้ปรับเปลี่ยนวงเงินลงทุนจาก 4 โครงการ เหลือ 1 โครงการ แต่วงเงินลงทุนยังเท่าเดิม อีกทั้ง ยังเอื้อประโยชน์ให้กับบริษัทเอกชน 2 ราย คือ บริษัท ซิโน-ไทย จำกัด วงเงิน 3,233 ล้านบาท ซึ่งเป็นบริษัทเครือญาติของนายชวรัตน์ ชาญวีรกูล รัฐมนตรีว่าการกระทรวงมหาดไทย และบริษัท ช.การช่าง วงเงิน 2,658 ล้านบาท ทำให้รัฐสูญเสียเงินถึง 6,001 ล้านบาท  ภายหลังได้มีการลงมติไม่ไว้วางใจ โดยนายโสภณ ซารัมย์ ได้รับคะแนนเสียงไว้วางใจ 234 เสียง ไม่ไว้วางใจ 196 เสียง  ผ่านการไว้วางใจจากสภาผู้แทนราษฎร แต่เป็นที่มาของปัญหาการโหวตไม่ไว้วางใจของพรรคร่วมรัฐบาล (พรรคเพื่อแผ่นดิน) จนต้องมีการปรับพรรคเพื่อแผ่นดิน ออกจากการร่วมรัฐบาล 

**รางวัลเกียรติคุณที่ได้รับ**
 พ.ศ. 2554 สภามหาวิทยาลัยมหาจุฬาลงกรณราชวิทยาลัย มีมติเห็นชอบให้มอบปริญญาเอก พุทธศาสตรดุษฎีบัณฑิตกิตติมศักดิ์ สาขาวิชาพระพุทธศาสนา

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอลำปลายมาศ
หมวดหมู่:นักการเมืองไทย
หมวดหมู่:รัฐมนตรีว่าการกระทรวงคมนาคมไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏบุรีรัมย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แม่น้ำบางขาม

แม่น้ำบางขามเป็นแม่น้ำสายสั้น ๆ มีความยาวเพียง 20 กิโลเมตร  ซึ่งมีต้นกำเนิดจากคลอง ในเขตอำเภอบ้านหมี่ ไหลไปรวมกับแม่น้ำลพบุรี ในเขตอำเภอท่าวุ้ง จังหวัดลพบุรี
ลุ่มแม่น้ำบางขาม ลพบุรี เป็นสายน้ำแห่งวิถีชีวิตของผู้คนซึ่งนักโบราณคดีเชือว่า เดิมชุมชนแห่งนี้มีประวัติความเป็นมาที่ยาวนานตั้งแต่สมัยทวารวดี ราวพุทธศักราช 1100- 1600 เป็นแหล่งอารยธรรมของมอญอาศัยอยู่ชื่อว่า "เมืองราม" เมื่ออิทธิพลขอมเรืองอำนาจ อาณาจักรทวารวดีล่มสลายลง และต่อมาชนเผ่าในสมัยรัตนโกสินทร์ตอนต้นผู้คนจาก จังหวัดอ่างทอง จังหวัดสิงห์บุรี จังหวัดลพบุรี ได้พากันอพยพมาตั้งถิ่นฐานบริเวณลุ่มแม่น้ำบางขามและเนื่องจากริมแม่น้ำดังกล่าวมีต้นไผ่ซึ่งชาวบ้านปลูกไว้เพื่อป้องกันการพังทลายของดิน และป้องกันลมจากชายน้ำ และมีจำนวนมาก ชาวบ้านจึงเรียกขานกันว่าเป็น บ้านบางไผ่ ซึ่งปัจจุบันนี้อยู่บริเวณหมู่ที่ 4 ตำบลบางพึ่ง อำเภอบ้านหมี่ จังหวัดลพบุรี    
ลุ่มแม่น้ำบางขาม ประกอบด้วย ต.มหาสอน ต.บางพึ่ง ต.บ้านชี ต.บางขาม อ.บ้านหมี่ และต.เขาสมอคอน อ.ท่าวุ้ง จ.ลพบุรี ซึ่งวิถีชีวิตเดิมมีความผูกพันกับสายน้ำใช้เป็นเส้นทาง 
สัญจร ค้าขาย โดยเฉพาะบริเวณดังกล่าวเป็นพื้นที่ทำนาตลอดปีโดยอาศัยแหล่งน้ำจากแม่น้ำบางขาม ในปี พ.ศ. 2546 จังหวัดลพบุรี ร่วมกับองค์กรปกครองส่วนท้องถิ่น ซึ่งได้ร่วมกันอนุรักษ์คุณภาพของน้ำ เพื่อไม่ให้เกิดการทำลายทรัพยากร โดยเฉพาะองค์การบริหารส่วนจังหวัดลพบุรี ได้ร่วมกันขุดลอกและกำจัดผักตบชวาและดำเนินการจัดทำประตูสำหรับการระบายน้ำแม่น้ำบางขาม วึ่งทำให้ประชาชนในเขตลุ่มน้ำบางขามได้รับประโยชน์อย่างเต็มที่ แยงทำให้วิถีชีวิตผู้คนลุ่มน้ำบางขาม กลับฟื้นคืนมาอีกครั้งหนึ่ง 
บางขาม
หมวดหมู่:อำเภอบ้านหมี่
หมวดหมู่:อำเภอท่าวุ้ง
อาคารชุด

ไฟล์:Vantage Pointe 3.jpg|thumb|250px|right|อาคารชุดในแคนาดา
อาคารชุด หรือ คอนโดมิเนียม (condominium) เป็นที่อยู่อาศัยรูปแบบหนึ่งที่เจ้าของห้องชุดจะต้องแบ่งปันกรรมสิทธิ์หรือความเป็นเจ้าของร่วมกับเจ้าของห้องชุดอื่น ๆ ในพื้นที่ส่วนกลาง เช่น ทางเดิน บริเวณห้องโถง บันได ลิฟต์ โรงจอดรถ สระว่ายน้ำ สนามเด็กเล่น ซึ่งเจ้าของห้องทุกคนจะเป็นเจ้าของร่วมตามกฎหมาย ลักษณะของห้องในอาคารชุดจะเหมือนกับห้องอยู่อาศัย เพียงแต่เราเป็นเจ้าของห้อง ไม่ใช่ผู้เช่า
อาคารชุดเริ่มจากสหรัฐและแคนาดา ธนิดา กิตติอดิสร จากราชบัณฑิตยสถาน ระบุว่า "คำว่าคอนโดมิเนียมในภาษาอังกฤษหมายถึงการถือกรรมสิทธิ์ร่วมกันในอาคารขนาดใหญ่ที่แบ่งซอยเป็นส่วนต่าง ๆ ให้คนต่างครอบครัวพักอยู่ ต่อมามีความหมายถึง อาคารที่อยู่อาศัย อาคารสำนักงาน หรืออาคารอื่น ที่บุคคลสามารถแยกการถือกรรมสิทธิ์ออกได้เป็นส่วน ๆ โดยแต่ละส่วนประกอบด้วยกรรมสิทธิ์ในทรัพย์ส่วนบุคคลและกรรมสิทธิ์ร่วมในทรัพย์ส่วนกลาง"
ในภาษาอังกฤษ คำเรียกอาคารชุดและกรรมสิทธิ์ร่วมในอาคารชุดนอกเหนือจากคำว่า condominium จะต่างกันไปในแต่ละประเทศหรือภูมิภาค เช่น ในออสเตรเลียและแคนาดาเฉพาะรัฐบริติชโคลัมเบียนิยมเรียกว่า strata title ในขณะที่รัฐเกแบ็กเรียกว่า divided co-property ส่วนในอังกฤษและเวลส์เรียกว่า commonhold ส่วนภาษาฝรั่งเศสจะเรียกว่า copropriété และในรัฐควิเบกอาจเรียกเป็นภาษาฝรั่งเศสว่า copropriété divise 

**ดูเพิ่ม**
 ห้องอยู่อาศัย

**อ้างอิง**

**แหล่งข้อมูลอื่น**
หมวดหมู่:ประเภทของบ้าน
หมวดหมู่:คอนโดมิเนียม
ทางหลวงแผ่นดินหมายเลข 118

ทางหลวงแผ่นดินหมายเลข 118 สายเชียงใหม่ – สันป่าสัก หรือนิยมเรียกว่า ถนนเชียงใหม่-เชียงราย หรือ ถนนเชียงราย-เชียงใหม่ เป็นทางหลวงแผ่นดินสายหลักที่เชื่อมระหว่างจังหวัดเชียงใหม่ไปยังจังหวัดเชียงราย รวมถึงไปยังจังหวัดพะเยา ระยะทางรวม 158.65 กิโลเมตร

**รายละเอียดของเส้นทาง**
ทางหลวงแผ่นดินหมายเลข 118 มีเส้นทางแยกมาจากทางหลวงแผ่นดินหมายเลข 11 ที่แยกศาลเด็ก อำเภอเมืองเชียงใหม่ จังหวัดเชียงใหม่ ไปบรรจบกับถนนพหลโยธิน หรือทางหลวงแผ่นดินหมายเลข 1 ที่แยกแม่ลาว อำเภอแม่ลาว จังหวัดเชียงราย เดิมเป็นทางหลวงแผ่นดินหมายเลข 1019 (เชียงใหม่-แม่สรวย) และส่วน 25 กิโลเมตรแรกของทางหลวงแผ่นดินหมายเลข 109 (บ.ป่าสัก-แม่สรวย-ฝาง) ทางหลวงสายนี้ตัดผ่านอำเภอเมืองเชียงใหม่ อำเภอสันทราย อำเภอดอยสะเก็ด จังหวัดเชียงใหม่ อำเภอเวียงป่าเป้า อำเภอแม่สรวย และอำเภอแม่ลาว จังหวัดเชียงราย ผ่านพื้นที่ต้นน้ำแม่กวงและต้นน้ำแม่ลาวในเขตอุทยานแห่งชาติแม่ตะไคร้ และอุทยานแห่งชาติขุนแจ
ในช่วงแรกของเส้นทาง ตั้งแต่แยกศาลเด็ก จังหวัดเชียงใหม่ ถึงทางแยกเข้าอำเภอดอยสะเก็ด เป็นถนนคอนกรีตเสริมเหล็กขนาด 4-8 ช่องจราจร ระยะทาง 14.262 กิโลเมตร จากนั้นจะเป็นถนนลาดยางขนาด 4 ช่องจราจร มีเกาะกลาง เลาะไปตามภูเขาเพื่อข้ามทิวเขาขุนตานบริเวณดอยนางแก้ว ซึ่งบริเวณนี้จะมีศาลเจ้าแม่นางแก้วเป็นเส้นแบ่งเขตจังหวัด ไปยังอำเภอเวียงป่าเป้า จังหวัดเชียงราย ซึ่งถนนในช่วงกิโลเมตรที่ 20 ถึงกิโลเมตรที่ 63 ได้รับการขยายตั้งแต่ พ.ศ. 2560 ก่อสร้างแล้วเสร็จตลอดทั้งสายปี พ.ศ. 2564 เมื่อเข้าถึงตัวเทศบาลตำบลแม่ขะจาน ถนนจะเหลือ 4 ช่องจราจร ไม่มีเกาะกลาง (บางช่วงช่องทางซ้ายมีลักษณะคับแคบ รถ 4 ล้อขึ้นไปไม่สามารถสัญจรได้) ถึงทางหลวงแผ่นดินหมายเลข 1150 จากนั้นถนนจะลดเหลือ 2 ช่องจราจร เข้าเขตเทศบาลตำบลเวียงป่าเป้า จากนั้นเส้นทางจะตัดผ่านเนินซึ่งเป็นรอยต่อระหว่างอำเภอเวียงป่าเป้าและอำเภอแม่สรวย จากนั้นตัดกับทางหลวงแผ่นดินหมายเลข 109 ที่อำเภอแม่สรวย ก่อนที่เส้นทางจะเลาะภูเขา ข้ามไปยังเขตอำเภอแม่ลาว สิ้นสุดเส้นทางที่ถนนพหลโยธิน ในเขตอำเภอแม่ลาว จังหวัดเชียงราย
ทางหลวงสายนี้เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชน ในอำเภอเวียงป่าเป้า อำเภอแม่สรวย จังหวัดเชียงราย และอำเภอแจ้ห่ม อำเภอวังเหนือ จังหวัดลำปาง
ทั้งนี้ เส้นทางช่วงอำเภอเวียงป่าเป้าถึงอำเภอแม่ลาว (กิโลเมตรที่ 91+000 ถึง 158+473) จะได้รับการขยายเป็น 4 ช่องจราจรในอนาคต

**เขตการควบคุม**
แบ่งเขตการควบคุมออกเป็น 3 ตอน ได้แก่ 

**รายชื่อทางแยก**

**อ้างอิง**

**แหล่งข้อมูลอื่น**
 ทางหลวงแผ่นดินหมายเลข 118-  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
118
3-118
118
118
ศูนย์ประชุมพีช

ศูนย์ประชุมพีช (Pattaya Exhibition and Convention Hall หรือ PEACH)ศูนย์แสดงสินค้าและการประชุมสัมมนาครบวงจร มาตรฐานระดับนานาชาติขนาดใหญ่แห่งหนึ่งของประเทศไทย ตั้งอยู่ภายในอาณาบริเวณของ รอยัล คลิฟ โฮเต็ลส์ กรุ๊ป พัทยา ตลอดระยะเวลาที่ผ่านมา ศูนย์ประชุมพีชได้รับความไว้วางใจให้เป็นสถานที่จัดงานแสดงสินค้า และการประชุมสัมมนาครั้งสำคัญ ระดับประเทศและระดับนานาชาติมากมาย ตั้งแต่การประชุมสัมมนาทางการเมือง ตลอดจนงานแสดงนิทรรศการอย่างงานมหกรรมโฆษณาภาคพื้นเอเชียแปซิฟิก (AdFest) เป็นต้น.

**ประวัติ**
ในอดีตที่ผ่านมา ด้วยความพร้อมทางด้านพื้นที่ที่มีความกว้างขวาง และสิ่งอำนวยความสะดวกต่างๆ รอยัล คลิฟ โฮเต็ลส์ กรุ๊ป จึงได้รับเกียรติให้เป็นสถานที่จัดการประชุมครั้งสำคัญระดับประเทศเรื่อยมา อาทิ การประชุมการเจรจาสันติภาพในกัมพูชา(เขมรสามฝ่าย) การประชุมร่างรัฐธรรมนูญแห่งราชอาณาจักรไทย พุทธศักราช 2540 เป็นต้น โดยต่อมาความก้าวหน้าของธุรกิจการจัดประชุมสัมมนา การจัดประชุมผสมผสานการท่องเที่ยวเพื่อเป็นรางวัล การประชุมและแสดงสินค้านานาชาติ หรือที่เรียกว่า อุตสาหกรรมไมซ์ (MICE - Meetings Incentives Conventions Exhibitions) มีการเติบโตขึ้นอย่างรวดเร็วในประเทศไทย ศูนย์ประชุมพีช จึงถูกสร้างขึ้นเพื่อยกระดับและสร้างจุดขายให้เมืองท่องเที่ยวริมฝั่งทะเลอย่างเมืองพัทยาให้เป็นเมืองที่ทันสมัยเหมาะสม สำหรับการประชุมสัมมนาและแสดงสินค้านานาชาติในทุกรูปแบบ ศูนย์ประชุมพีช ซึ่งเป็นอาคารกว้างขวางโอ่โถงและทันสมัย พร้อมทัศนียภาพอันงดงามของทัองทะเล เริ่มเปิดบริการตั้งแต่ ปี 1999 โดยได้รับเกียรติจาก ฯพณฯ พลเอกเปรม ติณสูลานนท์ เป็นประธานในพิธีเปิดอย่างเป็นทางการ

**ลักษณะเด่น**
ศูนย์ประชุมพีช สร้างขึ้นโดยเน้นการสร้างตัวตึกให้กลมกลืนกับพื้นที่ลาดเอียงของหน้าผา ท่ามกลางบรรยากาศร่มรื่นของแมกไม้นานาพันธุ์ และทัศนียภาพอันงดงามของชายฝั่งทะเลอ่าวไทย ในปี 2551 ศูนย์ประชุมพีชได้ดำเนินการต่อเติมขยายอาคารเป็น 6 ชั้น เพิ่มพื้นที่ส่วนห้องโถงใหญ่จากเดิม 4,851 ตรม. เป็น 6,943 ตรม. ทำให้ศูนย์ประชุมมีพื้นที่กว้างขวางโอ่โถงและทันสมัย หากจัดที่นั่งแบบเธียเตอร์ สามารถรองรับผู้เข้าร่วมงานได้กว่า 8,000 คน และหากเป็นแบบจัดเลี้ยงจะสามารถรองรับผู้ร่วมงานได้ถึง 3,640 คน ทั้งนี้ศูนย์ประชุมพีชสามารถปรับเปลี่ยนได้ตามต้องการด้วยฉากกั้นแบ่งเป็น 4 โซน หรือเป็นห้องโถงย่อย 9 ห้อง พร้อมด้วยห้องประชุมเล็กอีก 18 ห้อง ซึ่งมีพื้นที่ใช้สอยระหว่าง 90 – 286 ตรม..

**งานสำคัญที่ผ่านมา**
Conference at PEACH- 15th ASIAN CONGRESS OF CARDIOLOGY 2004- SIXTH GENERAL ASSEMBLY OF Association of Asian Parliaments for Peace (AAPP) 2005 - 55TH ANNUAL CONFERENCE OF Pacific Asia Travel Association (PAC 06) 2006- 67TH SKÅL WORLD CONGRESS 2006- 35TH WORLD CONGRESS OF The International College of Surgeons 2006- ICCA CONGRESS AND EXHIBITION 2007- 15th ACA 2007- THE 15th ASIAN CONGRESS OF ANESTHESIOLOGISTS 2007- 1ST GLOBAL INDUSTRY LEADERS' FORUM 2008 - Lions Clubs International DGE SEMINAR 2008- Toyota Motor (THAILAND) 2008- MONEY EXPO Pattaya 2009- ASEAN SUMMIT 2009

**อ้างอิง**

**แหล่งข้อมูลอื่น**
  Pattaya Exhibition and Convention Hall-  Royal Cliff Beach Resort
หมวดหมู่:เมืองพัทยา
หมวดหมู่:ศูนย์ประชุมและศูนย์แสดงสินค้าในประเทศไทย
หมวดหมู่:สิ่งก่อสร้างในเมืองพัทยา
ทางหลวงแผ่นดินหมายเลข 120

ทางหลวงแผ่นดินหมายเลข 120 สายพะเยา – แม่ขะจาน เป็นถนนที่แยกมาจากทางหลวงแผ่นดินหมายเลข 1 ที่แยกเกษตรสุข อำเภอเมืองพะเยา จังหวัดพะเยา เดิมเป็นทางหลวงแผ่นดินหมายเลข 1282 (แยกทางหลวงหมายเลข 1 (พะเยา) -วังเหนือ) ที่สร้างขึ้นในสมัย พลเอกชาติชาย ชุณหะวัณ เป็นนายกรัฐมนตรี ปี พ.ศ. 2531 และรวมกับส่วน 15 กิโลเมตรสุดท้ายของทางหลวงแผ่นดินหมายเลข 1035 (ลำปาง-แจ้ห่ม-วังเหนือ-แม่ขะจาน)
ทางหลวงแผ่นดินหมายเลข 120 เป็นทางสายหลักที่เชิ่อมระหว่างจังหวัดพะเยา จังหวัดลำปาง กับจังหวัดเชียงรายและเป็นทางที่ใช้เพื่อเดินทางไปยังจังหวัดเชียงใหม่ทางหลวงสายนี้ตัดผ่านอำเภอเมืองพะเยา จังหวัดพะเยาอำเภองาว อำเภอวังเหนือ จังหวัดลำปาง และอำเภอเวียงป่าเป้าจังหวัดเชียงราย ผ่านพื้นที่ต้นน้ำแม่งาวในเขตอุทยานแห่งชาติดอยหลวง

**การแบ่งตอนควบคุม**
ไฟล์:2013 1214 AH2 Ka Set Suk 02.jpg|220px|thumb|ปลายทางทิศตะวันออกของทางหลวงแผ่นดินหมายเลข 120 อยู่ที่ทางแยกเกษตรสุข บนถนนพหลโยธิน ในอำเภอเมืองพะเยา จังหวัดพะเยา
แบ่งเขตการควบคุมออกเป็น 3 ตอน ได้แก่

**รายชื่อทางแยก**

**อ้างอิง**
 กรมทางหลวง http://www.doh.go.th/dohweb/data/data_3.html date=2007-03-11 - แขวงการทางเชียงรายที่ 1 http://www.doh.go.th/dohweb/hwyorg53300/INDEX.htm date=2009-06-12 - สำนักบำรุงทางลำปางที่ 2 http://www.doh.go.th/dohweb/hwyorg52800/Lampang2.htm date=2009-01-05 - ลุยถนนผังเมืองพะเยา ช่วงสะพานข้ามพหลโยธิน
https://www.thansettakij.com/content/Macro_econ/428619

**แหล่งข้อมูลอื่น**
 ทางหลวงแผ่นดินหมายเลข 120-  ระบบสารสนเทศโครงข่ายทางหลวง date=2016-06-16 
120
3-120
120
ค่ายวชิราลงกรณ์

ค่ายวชิราลงกรณ์ ตั้งอยู่บ้านเลขที่ ๕๐๐ หมู่ที่ ๖ ตำบลป่าตาล อำเภอเมืองลพบุรี จังหวัดลพบุรี ปฏิบัติภารกิจตามหลักนิยมของกองทัพบก ว่าด้วย การปฏิบัติการของหน่วยรบพิเศษ
พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว (พันเอก สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น) ได้ทรงปฏิบัติพระราชกรณียกิจอันเกี่ยวข้องกับ ค่ายวชิราลงกรณ์ (กรมรบพิเศษที่ 1) ดังนี้ 
เมื่อ 26 ธันวาคม พ.ศ. 2511 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระราชทานพระนาม พระบาทสมเด็จพระวชิรเกล้าเจ้าอยู่หัว (สมเด็จพระเจ้าลูกยาเธอ เจ้าฟ้าวชิราลงกรณ) เป็นนามค่าย “วชิราลงกรณ์” 
เมื่อ 8 กันยายน พ.ศ. 2512 เวลา 10.45 – 12.30 น. พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว (ขณะทรงดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ได้เสด็จมาทรงประกอบพิธีเปิดป้าย “ค่ายวชิราลงกรณ์” ด้วยทั้งสองพระองค์เอง
หมวดหมู่:ค่ายทหารในจังหวัดลพบุรี
หมวดหมู่:ค่ายทหารในสังกัดกองทัพบกไทย
หมวดหมู่:สถานที่ที่ตั้งชื่อตามพระนามของพระบาทสมเด็จพระวชิรเกล้าเจ้าอยู่หัว
หมวดหมู่:สิ่งก่อสร้างในอำเภอเมืองลพบุรี

**อ้างอิง ==
นาราดา ไมเคิล วอลเดน

นาราดา ไมเคิล วอลเดน (Narada Michael Walden) เกิดเมื่อวันที่ 23 เมษายน ค.ศ. 1952 ในแคละมะซู รัฐมิชิแกน สหรัฐอเมริกา เป็นโปรดิวเซอร์ มือกลอง นักร้องและนักแต่งเพลง ชาวอเมริกัน ชื่อของเขา นาราดา มาจาก ศรี ชินมอย ในช่วงต้นคริสต์ทศวรรษ 1970 อาชีพของเขามีช่วง 3 ทศวรรษ ที่ได้รับรางวัลแผ่นเสียงทองคำ แผ่นเสียงทองคำขาวและหลายรางวัลแผ่นเสียงทองคำขาว ไมเคิล วอลเดนยังเป็นเจ้าของและดำเนินการทาร์ปันสตูดิโอ ซึ่งเป็นสตูดิโอที่มีชื่อเสียงแซนราฟาเอล รัฐแคลิฟอร์เนีย ตั้งแต่กลางคริสต์ทศวรรษ 1980 
หมวดหมู่:นักดนตรีชาวอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแคละมะซู
ห้องอยู่อาศัย

กลุ่มอาคารห้องอยู่อาศัยในสิงคโปร์
ห้องอยู่อาศัย หรือ ห้องชุด (apartment, flat) เป็นห้องที่รวมกันอยู่ในตึกหลังใหญ่ โดยปกติจะประกอบด้วยห้องนอน ห้องรับแขก ห้องครัว ห้องน้ำ พร้อมอยู่ในชั้นเดียวกันและรวม ห้องอยู่อาศัยมีทั้งให้เช่า หรือเจ้าของอาจเป็นผู้อยู่อาศัยเอง
ในอเมริกาเหนือมักใช้คำว่า "อะพาร์ตเมนต์" ส่วนคำว่า "แฟลต" นิยมใช้ในสหราชอาณาจักร ไอร์แลนด์ ฮ่องกง และประเทศในเครือจักรภพ ส่วนในมาเลเซีย คำว่าแฟลตมักหมายถึงห้องที่มีคุณภาพต่ำกว่า สำหรับกลุ่มผู้มีรายได้ต่ำกว่า ขณะที่อพาร์ตเมนต์มีลักษณะทั่วไปมากกว่าและอาจหมายถึงอาคารชุดหรูหรา

**ดูเพิ่ม**
 อาคารชุด

**อ้างอิง**
หมวดหมู่:ประเภทของบ้าน
หมวดหมู่:อสังหาริมทรัพย์